ཉེ་ཆར་ཧོར་ཟླ་བཅུ་བའི་ཚེས་སུམ་བཅུ་དང་སྤྱི་ཟླ་བཅུ་གཉིས་པའི་ཚེས་བཅུ་བདུན་ཉིན་གྱི་སྔ་དྲོའི་ཆུ་ཚོད་དགུའི་སྟེང་ནེ་ཙོ་རིག་གནས་ལས་སྒྲུབ་ལྟེ་གནས་ཀྱིས་གཙོ་སྒྲུབ་དང་སྐུ་ཞབས་འཇིགས་མེད་དང་བློ་གསལ།རྭ་ཤེས་རབ་སོགས་ཀྱིས་གཙོ་འགན་ཁུར་བའི་བདག་ཅག་གི་སྟོན་པ་ཐུགས་རྗེ་ཅན་གྱི་ཐེག་པ་ཐུན་མོང་གི་མཛད་པ་གཙོར་བཟུང་གིས་ཕབ་བསྐྲུན་བྱས་པའི་མུ་འབྲེལ་བརྙན་འཕྲིན་ཟློས་གར༼སངས་རྒྱས༽ཞེས་པའི་ལེའུ་ང་བཞིའི་བདག་ཉིད་ཅན་བོད་བསྒྱུར་ལེཊ་འགྲུབ་བྱུང་བའི་མཛད་སྒོ་ངེད་སྨྱུག་ལོ་ཚང་གིས་རོགས་སྒྲུབ་བྱས་ནས་གནམ་མཁར་ཟི་ལིང་ནས་གཟབ་རྒྱས་ཀྱིས་འཚོགས།ཚོགས་འདུའི་སྟེང་རྔ་ཡུལ་ཀིརྟིའི་དགོན་ཆེན་གྱི་དགེ་བཤེས་ལྷ་རམས་བློ་བཟང་ཡར་འཕེལ་དང་།རིས་མེད་ལྔ་རིགས་མཐོ་སློབ་ཇོ་ནང་དགེ་བཤེས་ཆེན་མོ་དངོས་གྲུབ་དཔལ།གངས་ལྗོངས་ཤེས་རིགས་ནོར་བུའི་གླིང་གི་དགེ་རྒན་ཆེན་མོ་ལྡོང་ཡོན་ཏན་རྒྱ་མཚོ།སློབ་གཙོ་འཇིགས་མེད་རྒྱལ་མཚན།མཚོ་སྔོན་དགེ་ཐོན་སློབ་ཆེན་དགེ་རྒན་ཆེན་མོ་རྒྱ་ཡེ་བཀྲ་བྷོ་དང་རྒན་ལྕགས་ཐར་རྒྱལ།འབུམ་ཡག་དགོན་གྱི་མཁན་པོ་མཁས་གྲུབ།རྫ་ས་སྐྱ་དགོན་གྱིས་སྤྲུལ་བཀྲ་ཤིས་མགོན་པོ།རྫོགས་ཆེན་ཤྲཱི་སང་ཆོས་གྲྭའི་མཁན་པོ་འཇིགས་མེད་བསྟན་འཛིན་དང་།རྫོང་སར་བཤད་གྲྭ་མཁན་པོ་མཁར་མདོ་ཚེ་དབང་དང་ཏིང་ཀྱཱ་དགོན་གྱི་སྤྲུལ་སྐུ་རྡོ་བ་ཐུབ་བསྟན།རིས་མེད་ལྔ་རིག་མཐོ་སློབ་ཀྱི་ཇོ་ནང་མཁན་པོ་འཕྲིན་ལས་རྒྱ་མཚོ།རྫོང་སར་བཤད་གྲྭའི་མཁན་པོ་ཀརྨ་འཕྲིན་སྟོབས།པེ་ཅིན་ཧི་མ་ལ་ཡ་གློག་བརྙན་རིག་གནས་ཁྱབ་སྤེལ་སྤྱི་གཉེར་ཁང་གི་སྤྱི་གཉེར་བ་སངས་རྒྱས་རྒྱ་མཚོ་འམ་གངས་ཞུན་གཙོས་བོད་ཀྱི་བླ་སྤྲུལ་མཁས་གསུམ་ཉི་ཤུ་ལ་ཉེ་བ་ཞིག་གདན་གཅིག་དུ་འཛོམས་ནས་སོ་སོས་དུས་ཚོད་ལྔ་ལྷག་ལ་སྟོན་པའི་མཛད་རྣམ༼སངས་རྒྱས༽ཞེས་པའི་མུ་འབྲེལ་བརྙན་འཕྲིན་དང་འབྲེལ་བའི་གསུང་བཤད་གནང་།ད་དུང་ཡུལ་དངོས་ལ་མཚོ་སྔོན་དགེ་ཐོན་སློབ་ཆེན་གྱི་སློབ་མ་ཉིས་བརྒྱ་ལྷག་འབྱོར་ཡོད་ལ་ཕྱི་དྲོ་དུས་ཚོད་གཉིས་ཀྱི་སྟེང་མཛད་སྒོ་ཡོངས་སུ་བདེ་ལེགས་ངང་མཇུག་བསྡུས།མ་བརྙན།